Аҧсны араионқәа зегьы рҟны имҩаҧыргеит агәаларшәаратә уснагӡатәқәа.
14.08.2017
Аҧсны араионқәа зегьы рҟны имҩаҧыргеит агәаларшәаратә уснагӡатәқәа. Урҭ зегь рҿы аус руан ҳкорреспондентцәа. Аҧсны ақырҭуа мпыҵахалаҩцәа рҟнытә ахы ақәиҭтәраан иҭахаз афырхацәа АҞәатәи рбаҟа амҵан ашәҭқәа шьҭарҵеит аҳәынҭқарра анапхгара, иҭахаз ранацәа, аибашьра аветеранцәа, ауаажәларра .
158
Аҧсны араионқәа зегьы рҟны имҩаҧыргеит агәаларшәаратә уснагӡатәқәа. Урҭ зегь рҿы аус руан ҳкорреспондентцәа. Аҧсны ақырҭуа мпыҵахалаҩцәа рҟнытә ахы ақәиҭтәраан иҭахаз афырхацәа АҞәатәи рбаҟа амҵан ашәҭқәа шьҭарҵеит аҳәынҭқарра анапхгара, иҭахаз ранацәа, аибашьра аветеранцәа, ауаажәларра .
Иахьеиҧшҵәҟьа амш ыҟан август жәиҧшь ахәашаҽны. Асааҭ жәеиза ирхысхьан аибашьра ишалагаз анеилаҳкаа. Ақырҭқәа ирҿагылеит агәымшәақәа, имаҷҩым аиааира амш изаҧымлаз. Дара ранацәа роуп шьыжьнаҵы рыхшареи рҩызцәеи рызқәаҭыҧ ахьыҟалаз Аҟәатәи Ахьӡ- аҧша апаркахь инеиуаз. Агәалашәара амш азгәаҭара иалагаанӡа, ҭынч маӡала еицәажәарц азы, ахьаа ҕәҕәа аазгаз аибашьра амшынҵа даҽазныкгьы ианыҧшыларц .
Агәалашәара ыҟанаҵы, аиааира ҧсра ақәлараны иҟаӡам. Аҧсны ахада Рауль Ҳаџьымба уи ихаҭыҧуаҩ Витали Габниеи, Жәлар реизара аиҳабы Валери Краҷиеи, аҧыза- министр Беслан Барцыци, иҭахаз ранацәеи, аибашьра аветеранцәеи, ауаажәларреи ашәҭқәа шьҭаҵаны ихырхәеит аҧсадгьыл ахьчаҩцәа Аҟәатәи рбаҟа амҵан. Иҧшьоу ари аҭыҧахь иааиуа зегьы аибашьра ирзыннажьит хьаак - хьаак. Џьоукы ажәыларақәа еиҿыркаауан, егьырҭ дара ирылахәын ахәцәа ҿарҳәон, аибашьцәа акрырҿарҵон. Зегьы ргәалашәараҿы иаанхоит август жәиҧшь, зқьи жәшәи ҧшьынҩажәи жәаҩа шықәса.
Егьа аамҭа царгьы , абиҧарақәа рҽырыҧсахыргьы, август жәиҧшь аанхоит агәалашәара иамшны, Аиааира ду иахыҵхырҭаны.
Д.Инаҧшьба, А. Агәхаа,Ҭ. Гогохьиа,АТ.
Оцените новость:
+1
+2
+3
+4
+5
Сохраните ссылку или поделитесь с друзьями